AndreaBozzo/ceres-open-data-index huggingface dataset:
KAVI - Kallionlaadun visualisointi maanalaisessa rakentamisessa - loppuraportti

Hankkeessa kokeiltiin kalliolaadun visualisointia maanalaisessa rakentamisessa. Kalliorakennus-hankkeen aikana syntyy lukuisia erilaisia mittauksia ja ne esitetään mittausraportteina, 2D-pohjakuvina, 2D-pituusleikkauksina tai 2D-poikkileikkauksina. Kalliomassa on kuitenkin kolmi-ulotteinen ja siihen sijoitettavat tilat ovat avaruudellisesti monimutkaisia. Mittaukset ovat usein etäällä toisistaan, ja pistemäisiä tai tasomaisia, joten niiden avaruudellinen merkitys ja jatkuvuus ovat haasteellisia hahmottaa. Havaintojen perusteella luodaan kalliomassaa kuvaava geologinen malli, jonka perusteella tehdään maanalaisten rakenteiden suunnittelussa käytettävä kallio-mekaaninen malli.

Paikkatutkimusten hyödyntämisen merkitys korostuu erityisesti isoissa hankkeissa kuten Länsi-metrossa, Helsinki-Tallinna tunnelissa sekä Pisara-radassa. Paikkatiedot eivät pelkästään mah-dollista hankkeiden sijainteja vaan myös merkittävästi sitovat kiinni hankkeiden kokonaiskustan-nuksia ja vaikuttavat hankkeiden valmistumisaikatauluun. Hankkeessa kokeiltiin kalliotilan mit-tausten tekemistä kalliotilasta fotogrammetrian avulla sekä mittaustulosten 3D-visualisointia virtu-aalitodellisuuden avulla. Kalliolaadun mittaus tehdään täysin uudella tavalla hyödyntäen foto-grammetriaa yhdessä tietokoneavusteisen suunnittelun kanssa. Tuloksena on koko tunnelin kat-tava ja erityisen tarkka pintamalli.

Suurtarkkuuspinnasta voidaan koneellisesti määrittää yleisimmät kalliomassan laatua kuvaavat tekijät sekä niiden todellinen sijainti ja suuntaus tilassa. Tuloksia ei redusoida 2D-tasoon vaan ne esitetään mitatuissa sijainneissa ja suunnissa. Tässä hyödynnetään menetelmänä virtuaalitodelli-suusmallia, jossa esitetään olemassaoleva kallionpinta, mittaukset sekä suunnitellut kalliotilat. Suunnittelija voi vapaasti liikkua tilassa tai valita katselukulmia ja tarkastella tiloja, mittauksia ja niiden jatkeita sekä suunniteltuja tiloja eri tarkastelukulmista. Ratkaisu tehostaa rakennusalan mittausten digitaalista hyödyntämistä ja auttaa suunnittelijoita hahmottamaan kaikki mittaustiedot ja niiden vaikutukset tulevien tilojen sijoitteluun sekä suunnitteluratkaisuihin. Suunnitteluratkaisu-jen kautta on mahdollista löytää aiempaa kustannustehokkaampia ja toteutusaikataulultaan no-peampia ratkaisuvaihtoehtoja.


Organization: KIRA-digi
YSO-paikat

YSO-paikat on kaksikielinen yleiskäyttöinen paikkakäsitteistö. YSO-paikat sisältää hallinnollisiin ja muihin alueisiin, sekä luonnonmaantieteellisten paikkoihin viittaavia käsitteitä, joita on otettu mukaan erityisesti muistiorganisaatioiden sisällönkuvailutarpeiden pohjalta. Paikkakäsitteet viittaavaat suomalaisiin ja Suomen ulkopuolisiin, nykyisiin ja historiallisiin paikkoihin.

Organization: Kansalliskirjasto
YSA - Yleinen suomalainen asiasanasto

Yleinen suomalainen asiasanasto (YSA) on yksikielinen, kaikki tieteen- ja tiedonalat kattava yleissanasto, johon on koottu eri alojen yleisin terminologia.

Yleinen suomalainen asiasanasto on tarkoitettu käytettäväksi kirjojen, artikkeleiden, elektronisen aineiston ja muiden aineistotyyppien indeksointiin sekä tiedonhakuun. Sanasto auttaa tietojen tallentajia ja tiedonhakijoita käyttämään yhteistä kieltä. Lisäksi sen tarkoituksena on toimia perussanastona eri alojen erikoissanastoja laadittaessa.

Sanaston laadinnassa on noudatettu Suomenkielisen tesauruksen laatimis- ja ylläpito-ohjeita (SFS 5471).

YSA:n kehitys on lopettu toukokuussa 2019. Tuoreet termit lisätään tämä jälkeen vain Yleiseen suomalaiseen ontologiaan YSO:on.

Organization: Kansalliskirjasto
Metatietosanasto

Metatietosanasto sisältää aineistojen kuvailussa tarvittavia termejä ja ilmauksia. Sanasto soveltuu myös käyttöliittymissä näkyvien otsikoiden valintaan.

Sanasto on jäsennelty RDA-tekstin ja FRBR-käsitemallin määrittelemälle entiteetti-suhde-rakenteelle.

Sanaston termien käyttö vakiinnuttaa kuvailevan metatiedon sanastoa, ja samalla yhtenäistää kuvailua tiedonhaun tuloksellisuuden edistämiseksi. Sanaston tarkoitus on myös helpottaa metatiedon tuottamista kokoamalla kuvailussa tarvittavaa sanastoa ja ilmauksia sekä selkeyttää näihin liittyviä käsitteitä.

Sanastossa on sekä ISBD- että RDA-kuvailusääntöjen mukaisia termejä ja ilmauksia. Ne termit ja ilmaukset, joita käytetään vain jommassa kummassa säännöstössä, on merkitty erikseen.

Sanasto ei sisällä teoksen aihetta kuvaavaa sanastoa esim. asiasanoja.

Organization: Kansalliskirjasto
Tuotetietomäärittelyt sähköalan loppuasiakkaiden tarpeiden mukaisiksi

Tärkeimmät suunnittelijoiden, urakoitsijoiden ja rakennuttajien tarvitsemat sähkötuotteiden tuotetiedot on tunnistettu ja määritelty alalla käytettyjen standardien pohjalta.

Jatkossa määrittely mahdollistaa laadukkaat suunnitelmat ja tehostaa koko toimitusketjun työtä, kun suunnittelijat, urakoitsijat ja rakennuttajat löytävät helposti kriteerit täyttävät tuotteet.

Seuraavaksi alan käyttämiä ohjelmistoja tulee kehittää niin, että hankkeessa tunnistettuja - Sähkönumerot.fi-palvelusta saatavissa olevia - tuotetietoja voi monipuolisesti hyödyntää suunnittelussa, dokumenteissa, mallinnuksessa sekä urakkahankinnassa.

Tavoitteena on, että yhtenäisessä digitaalisessa muodossa tuotettuja tuotetietoja kyetään tulevaisuudessa tehokkaasti hyödyntämään aina hankesuunnitelmasta rakennuksen luovutukseen asti ja edelleen teknisen huollon ja ylläpidon apuvälineenä.

Asiantuntijaryhmän tekemässä ehdotuksessa on keskitytty tärkeimpiin sähköistyksen tuoteryhmiin ja listattu niiden oleellisimmat tuotetietotarpeet Talotekniikkastandardi 2017-, BMEcat-tiedostomuodon ja ETIM-standardien mukaisesti.

Organization: Sähköteknisen Kaupan Liitto ry / STK-Tietopalvelut Oy
Suomen postitoimipaikat

Suomen postitoimipaikat on xml-muodossa julkaistu tietoaineisto Suomen postitoimipaikoista alkaen vuodesta 1638. Se sisältää toimipaikkojen nimen, postinumeron, perustamisnimen, mahdollisen perustamis- ja lakkauttamisajankohdan (pvm) sekä toimipaikanhoitajat vuoteen 1916.

Tiedot perustuvat Postimuseossa ylläpidettävään postitoimipaikkatietokantaan.

Postitoimipaikan nimi esiintyy siinä muodossa kuin se on esitetty asiasta tiedottavassa kiertokirjeessä. Nimissä esiintyy vanhentuneita numerollisia muotoja, kuten Helsinki 70, jotka on jätetty päivittämättä toimipaikkojen erottelun vuoksi, sillä joiltain osin tieto postinumerosta puuttuu. Aineisto ei sisällä toimipaikkojen kuntatietoja.

Tags: posti, postilaitokset
Organization: Postimuseo
Talousraportoinnin standardointisalkku

Talousraportoinnin standardointisalkku määrittelee standardit ja muut määritykset sekä suositeltavat toimintamenetelmät talousraportoinnin kehittämiseen sekä siihen liittyvään tiedonkeruuseen julkishallinnossa. Standardisalkun ylläpidosta vastaa Suomen XBRL-konsortio ja konsortion valtuuttamat muut tahot voivat tehdä myös lisäyksiä salkkuun.

Tags: standardit, talous, talousraportointi, xbrl
Organization: Julkisen hallinnon standardisalkku
MAKU-digi: Maaperäsidonnaisten kustannusten digitalisaatio

Sito Oy on yhdessä Geologian tutkimuskeskuksen GTK:n, Rapalin, Liikenneviraston sekä Helsingin, Espoon, Vantaan ja Tampereen kaupunkien kanssa perehtynyt vuoden 2017 aikana digitalisaation tuomiin mahdollisuuksiin maaperän rakennettavuustiedon ja siitä johdettavan
kustannustiedon hyödyntämisessä. MAKU-digi -hanke sai ympäristöministeriön KIRA-digi-rahoitusta ja sen kokonaisbudjetti oli 175 000 €. Lisätietoa KIRA-digistä saat sivulta: www.kiradigi.fi.

Hankkeen keskeisinä tuloksina tuotettiin mukana olleiden kaupunkien yhteinen näkemys maaperäkartan luokituksista rakennettavuutta varten sekä syntyvästä tietorakenteesta, kun maaperätiedot esitetään hilamallina. Samalla luotiin esitys yhtenäiseksi tavaksi rakennettavuustiedon jäsentämisestä ja esitystavasta. Hanke esittää näiden tulosten vakioimista valtakunnallisiksi käytännöiksi.

Lisäksi hankkeessa tuotettiin esitys kaavatiedon, erityisesti asemakaavatiedon, koneluettavaksi tietomallirakenteeksi ja selvitettiin sen suhdetta kiinteistötunnukseen ja pysyvään rakennustunnukseen. Työ kaavamallin tietorakenteen vakioimiseksi jatkuu Ympäristöministeriön
toimesta ja mm. toisessa Helsingin kaupungin vetämässä Kiradigi-hankkeessa.

Vakioidun maaperä-, rakennettavuus- ja kaavatiedon julkaiseminen standardimuotoisena rajapintana (WFS) avaa mahdolliseksi tiedon monipuolisen hyödyntämisen ja jalostamisen erilaisiksi julkisia ja yksityisiä toimijoita hyödyttäviksi tietopalveluiksi, joiden tuottama yhteiskunnallinen lisäarvo on merkittävä:

• Kaavoituksen ja infrasuunnittelun kustannuksiin tulee lisää ennakoitavuutta,

• Pohjarakentamisen kustannuksissa saavutetaan huomattavia säästöjä,

• Rakennetun ympäristön elinkaarikustannukset pienenevät,

• Työaikaa ja resursseja säästyy,

• Suunnittelu helpottuu,

• Virheet ja kustannukset pienenevät,

• Päätöksenteko nopeutuu ja paranee,

• Ympäristö- ja ilmastovaikutukset pienenevät ja

• Pohjarakentamisen materiaalintarve vähenee.

Organization: KIRA-digi
Kiinteistöjen "big datan" hyödyntäminen uusien palvelujen ja liiketoimintamallien luomisessa

Tavoitteena vaiheistetussa projektissa on kerätä, analysoida ja visualisoida kiinteistöistä kerättyä mittaus- yms. dataa, ja löytää tapoja siihen, miten syntyvää informaatiota voitaisiin käyttää uusien palvelujen ja liiketoimintamallien testaamiseen. Päämääränä on myös tutkia, miten analysoimalla dataa voitaisiin palvella kiinteistöjen eri intressiryhmiä kuten käyttäjiä, vuokralaisia, huoltoyhtiötä, omistajia ja myös viranomaisia.
Ensimmäiseksi kokeilukohteeksi valittiin ilmastointijärjestelmän, sisäilmaston, energian käytön ja simuloinnin ja monitoroinnin sekä käyttäjäliitäntöjen testaus erityisesti käyttäjien hyvinvoinnin ja työtehon parantamiseksi. Kokeilukohde sijaitsee Helsingin kaupungin tilakeskuksen kiinteistö Sofiankatu 4:ssa, johon on saneerattu toimistotiloja vuokraajien käyttöön. Ramboll on tehnyt kohteen ilmastointisuunnitelmat ja Halton toimittanut siihen ilmastointilaitteet

Organization: KIRA-digi
KIRA-Digi-hankkeen loppuraportti, rakennuslupatietojen massadigitointi

KIRA-Digi hankkeen loppuraportti, Hollolan kunnan rakennuslupatietojen massadigitointi.

Hankkeen keskeiset tavoitteet:
•	Rakennusvalvonnan arkistoidun tiedon massadigitointi
•	Digitoidun aineiston automaattinen kohdistaminen nykytilannetietoihin alkuperäisten tietojen perusteella
•	Rakennusten tieto- ja arkistoaineiston kokoaminen rakennuksen pysyvän rakennustunnuksen alle
•	Digitoinnin ja tiedon käsittelyn menettelytapojen kehittäminen laajempaa digitointityötä ja sähköisen arkistointiratkaisun toteuttamista varten
•	Arkistoidun aineiston hyödynnettävyyden ja käytettävyyden parantaminen eri käyttäjäryhmien ja käyttötarkoitusten tietotarpeet huomioiden


Organization: KIRA-digi
Kysely kunnille paikkatietojen hyödyntämisestä 2017

Varsinais-Suomen, Satakunnan ja Pirkanmaan kunnille tuotettu paikkatietojen hyödyntämiskysely ja sen vastaukset. Vastauksia saatiin 18, joista 6 vastaajaa ei halunnut tietoja julkaistavaksi. Ne on poistettu taulukosta. Aineistossa on siis seuraavien organisaatioiden vastaukset: Masku, Naantali, Paimio, Parainen, Kemiönsaari, Uusikaupunki, Nokia, Hämeenkyrön kunta, Tampere, Ylöjärvi, Huittinen ja Pirkanmaan liitto. Kyselyn toteutuksessa mukana Varsinais-Suomen liitto, Pirkanmaan liitto, Satakuntaliitto, Gispo Oy ja Ramboll Finland Oy.

Tags: INSPIRE-direktiivi, avoin data, osaaminen, paikkatieto, paikkatietojärjestelmät
Organization: Gispo Oy
Valtion talouden budjetti

Talousarviokirjanpidon (TaKP) ja liikekirjanpidon (LKP) mukaisia tietoja valtion taloudesta. Valtion kirjanpitoyksiköiden määrärahat ja niiden käyttö, toiminnan tuotot ja kulut, vastaavan ja vastattavan tase-erät sekä verotulot. 

Tags: liikekirjanpito, määrärahat, talous, talousarviokirjanpito, tase, tuotot ja kulut, valtion budjetti, verotulot
Organization: Valtiokonttori
Kiinteistöjen palvelupyyntöjen yhtenäistäminen ja transaktioiden integraatio

Pilottihankkeen toteuttajana toimii Lassila & Tikanojan, ServiceFow:n ja CGI:n konsortio. Osapuolet näkevät tässä hankkeessa mahdollisuuden pilotoida konseptia yleisestä työpyyntöjen välitysalustasta joka voisi tuoda tehokkuus- ja kustannussäästöä kiinteistöhuoltoalalle.
Pilottihanke on osa laajempaa kokonaisuutta, jossa konsortio kokoaa Kiinteistöhuollon toimialan ekosysteemistä Round Tablen, jonka teemana on ”Kiinteistöalan Huoltopyyntöjen Välittäminen Palveluna”. Round Tablen tarkoitus on validoida hankkeen aikeet ja tulokset laajemmin muiden toimijoiden kanssa. Round Tablen sisältöä on kuvattu tarkemmin erillisessä esityksessä.

Organization: Yksityishenkilöt
Ympäristöterveydenhuollon valvontayksiköt

Ympäristöterveydenhuollon valvontayksikkö on ympäristöterveydenhuollon viranhaltijoista koostuva hallinnollinen yksikkö, joka hoitaa ympäristöterveydenhuoltoon kuuluvia viranomaistehtäviä kunnassa tai usean kunnan yhteistoiminta-alueella. Valvontayksikkötiedot omistaa Sosiaali- ja terveysministeriö (STM) ja niitä hallinnoidaan Valvontayksikkötietojen hallintajärjestelmällä (VYHA), jonka käyttäjät ovat kunnissa, aluehallintovirastoissa sekä keskushallinnossa.

VYHA-tietoihin on toteutettu avoin XML-rajapinta, joka nyt ensi vaiheessa on tietosisällöltään rajattu. Tällä hetkellä rajapinnasta voi hakea kyselyajankohtana voimassaolevien valvontayksikköjen valvontayksikkötunnus-, nimi-, aluehallintovirasto-, kuntakokoonpano- ja yhteystiedot siltä osin kun tiedot on tallennettu VYHA-järjestelmään. Tulevaisuudessa rajapintaa tullaan laajentamaan kattamaan myös muita tietoja.

XML-rajapinnan on toimittanut Maanmittauslaitoksen Tietotekniikan palvelukeskus (Mitpa) ja se on toteutettu XML-koodistopalvelulla, joka on tarkoitettu Mitpan ympäristössä olevien koodistojen ym. aineistojen julkaisemiseen Internetissä XML-muotoisina. Koodistopalvelu on avoin kaikille eikä sen käyttö vaadi tunnistautumista.

Tags: avoin data, ympäristöterveydenhuolto
Organization: Sosiaali- ja terveysministeriö
SADe -ohjelma/RYPK, yhteentoimivuuden kuvaukset, ympäristöilmoitukset

Ympäristöministeriön rakennetun ympäristön ja asumisen sähköiset palvelut -hankeessa on tuotettu yhteentoimivuuden kuvauksia kuntien tekniselle- ja ympäristötoimelle. Tästä kokonaisuudesta löytyy yhteentoimivuuden kuvaukset (rakenteinen tietomalli) sähköisen asioinnin ja ympäristöilmoitusten väliseen tiedonsiirtoon.

Tags: avoin data, avoin rajapinta, ympäristöilmoitus, ympäristötoimi
Organization: Ympäristöministeriö
SADe -ohjelma/RYPK, yhteentoimivuuden kuvaukset, ympäristöluvat

Ympäristöministeriön rakennetun ympäristön ja asumisen sähköiset palvelut -hankeessa on tuotettu yhteentoimivuuden kuvauksia kuntien tekniselle- ja ympäristötoimelle. Tästä kokonaisuudesta löytyy yhteentoimivuuden kuvaukset (rakenteinen tietomalli) sähköisen asioinnin ja ympäristölupien väliseen tiedonsiirtoon. 

Tags: rajapinta, ympäristölupa, ympäristötoimi
Organization: Ympäristöministeriö
Sade -ohjelman rakennetun ympäristön palvelukokonaisuus, yhteentoimivuuden kuvaukset - rakennusvalvonta - VRKn VTJ

Ympäristöministeriön rakennetun ympäristön ja asumisen ePalvelut -hankkeessa on tuotettu yhteentoimivuuden kuvauksia kuntien tekniselle ja ympäristötoimelle.  Tästä kokonaisuudesta löytyvät yhteentoimivuuden kuvaukset (rakenteinen tietomalli) rakenusvalvonnan käsittelyjärjestelmien ja VRK:n VTJ-tietojärjestelmän välille. 


Tags: rakennusvalvonta, vrk, vtj
Organization: Ympäristöministeriö
SAPA-kokonaisarkkitehtuuri

Tämä dokumentti kuvaa SAPA-palvelukokonaisuuden ratkaisuarkkitehtuurin, joka määrittää palvelukokonaisuuden toiminnalliset tarpeet, hahmottaa toiminnan suhteen ohjaaviin arkkitehtuureihin ja tunnistaa tarvittavat (osa)palvelut. 

Organization: CSC – Tieteen Tietotekniikan Keskus Oy
SADe -ohjelman rakennetun ympäristön palvelukokonaisuus, yhteentoimivuuden kuvaukset - rakennusvalvonta

Ympäristöministeriön rakennetun ympäristön ja asumisen ePalvelut -hankkeessa on tuotettu yhteentoimivuuden kuvauksia kuntien tekniselle ja ympäristötoimelle. Tästä osiosta löytyy yhteentoimivuuden kuvaukset (rakenteinen tietomalli) sähköisen asioinnin ja rakenusvalvonnan käsittelyjärjestelmien väliseen tiedonsiirtoon.

Tags: avoin data, avoin rajapinta, rakennusvalvonta, tekninen toimi, ympäristötoimi
Organization: Ympäristöministeriö
Taloushallinnon viitearkkitehtuuri

Tämä viitearkkitehtuuri on tarkoitettu käytettäväksi ohjeena kunnan taloushallinnon toiminnan ja tietojärjestelmien kehittämisessä. Sen tavoitteena on taloushallinnon prosessien ja käsitteiden yhdenmukaisuus ja toteutusratkaisujen yhteentoimivuus, tehokkuuden lisääminen sekä raportoinnin ja tilastoinnin kehittämisen helpottaminen. Viitearkkitehtuurissa on kuvattu, miten taloushallinnon yleistetyt toimintaprosessit, sidosryhmät, roolit, päätiedot ja tietojärjestelmäpalvelut toimivat kokonaisuutena. Viitearkkitehtuuri on toimittajaneutraali ja tuoteriippumaton yleistasoinen kuvaus taloushallinnon tavoitetilasta. Taloushallinnon toiminnan kehittäminen, tietojen hallinta ja tietojärjestelmät tulee toteuttaa viitearkkitehtuurin antamien puitteiden sisällä.

Tags: taloushallinto
Organization: Suomen kuntaliitto ry
SFS-EN ISO 3166-1 Maiden ja niiden osa-alueiden nimien tunnukset

Kansainvälinen standardi ISO 3166 sisältää maailmanlaajuiseen käyttöön soveltuvat maiden nimien tunnukset (nykyiset ja käytöstä poistetut), epäitsenäisten alueiden ja muiden merkittävien geopoliittisten alueiden nimien tunnukset sekä niihin kaikkiin kuuluvien osa-alueiden nimien tunnukset. (22.08.2011)

Tags: yhteentoimivuus
Organization: Valtiovarainministeriö
Kuntasektorin kokonaisarkkitehtuurin hallintamallin prosessit

Dokumentissa kuvataan kuntasektorin arkkitehtuurin hallintamallin prosessit, jotka jaotellaan seuraaviin pääprosesseihin: arkkitehtuurin johtaminen, muutosten hallinta sekä arkkitehtuurin hyödyntäminen ja noudattaminen kehittämisprojekteissa. (13.01.2014)

Tags: yhteentoimivuus
Organization: Valtiovarainministeriö
UML, Unified Modeling Language

UML on yleiskäyttöinen mallinnuskieli, joka sisältää kolme erilaista kaaviotyyppiä: käyttäytymiskaavio, vuorovaikutuskaavio ja rakennekaavio. UML on alun perin kehitetty järjestelmä- ja ohjelmistokehitystä varten. (31.08.2011)

Tags: yhteentoimivuus
Organization: Valtiovarainministeriö
Perusrekisterien tietojen käsittelyä koskevien yleiset käyttöehdot

Valtiovarainministeriön asettama julkishallinnon tietovarantojen saatavuuden ja käytön edistäminen -työryhmä on laatinut nämä perusrekisterien tietojen käsittelyä koskevat yleiset käyttöehdot. Käyttöehdot on julkaistu raportissa Tietoluovutusten periaatteet ja käytännöt (Valtiovarainministeriö 2/2012). (04.07.2012)

Tags: käyttöehdot, käyttöoikeudet, lisenssi, perusrekisterit, perustietovarannot, tietoluovutukset, tietovarannot
Organization: Valtiovarainministeriö
SADe-ohjelman esteettömyystoimintamalli

Toimintamalli kuvaa miten esteettömyys huomioidaan sähköisiä tieto- ja viestintätek-niikkaan perustuvia palveluja rakennettaessa. Toimintamalli kattaa suunnittelun, kehit-tämistyön ja palvelujen ylläpidon elinkaaren eri vaiheet.
Toimintamalli on rakennettu hanketason tarpeisiin ja sisältää näkökulmat esteet-tömyyden toiminnallisiin ja taloudellisiin perusteluihin palvelutoteutuksessa sekä palveluiden suunnittelussa ja teknisessä toteutuksessa sovellettaviin menetelmiin ja työkaluihin.

Toimintamalli on ensisijaisesti tuotettu tukemaan SADe-ohjelman hankkeita. Toiminta-malli on lisäksi käytettävissä muille tahoille ja vapaasti hyödynnettävissä suosituksena ja apuneuvona myös SADe-ohjelman ulkopuolella. (05.11.2013)

Tags: yhteentoimivuus
Organization: Valtiovarainministeriö
Kansallisen palveluväylän kehitysympäristö

Kansallisen palveluväylän kehitysympäristö avataan 21.3.2014.
Kehitysympäristö tarjoaa kaikille mahdollisuuden kokeilla itse käytännössä väylän komponentteja 

Tags: palveluarkkitehtuuri, palveluväylä
Organization: Valtiovarainministeriö
VALDA -integraation määrittelydokumentaatio

Määrittelydokumentaatio sisältää VIA -määrittelydokumentaation, mm. PERA -metamallin, teknisen kuvauksen sekä VALDA-asiahaun (BPMN-kuvaus). Kuvaus VALDA -integraatiopalvelun arkkitehtuurista ja itse integraatiopalvelusta. Tekninen kuvaus toteutuksesta, lista toteuttamattomista toiminnoista, katselmointikommenttien vastaukset, integraatioarkkitehtuurin perusteet, sekvenssikaaviot sekä käyttötapauskaaviot ja niihin liittyvät käyttötapaukset. (16.11.2012)

Tags: PERA, VALDA, aiheidenhallinta, arkkitehtuuri, asiakirjahallinta, asianhallinta, integraatio, käyttötapaukset
Organization: Valtiovarainministeriö
SÄHKE1: Asiankäsittelyjärjestelmiin sisältyvien pysyvästi säilytettävien asiakirjallisten tietojen säilyttäminen yksinomaan sähköisessä muodossa

Arkistolaitoksen määräys niistä vaatimuksista ja ominaisuuksista, jotka ovat edellytyksenä asiankäsittelyjärjestelmiin sisältävien pysyvästi säilytettävien tietojen säilyttämiselle yksinomaan sähköisessä muodossa, sekä tuotettavan siirtotiedoston muodostamisesta. (13.09.2011)

Tags: AMS, SÄHKE, asiakirjahallinta, elinkaari, sähköinen asiakirjallinen tieto, sähköinen säilytys
Organization: Valtiovarainministeriö
VALDA 1.2 määrittelydokumentaatio

Dokumentaatio sisältää VALDA 1.2 asian- ja aiheidenhallinnan tietojärjestelmähankkeessa laaditun vaatimusmäärittelyn ja määrittelyn tarkennukset: käyttötapaukset, roolitaulut, tilasiirtymäkaaviot, liittymäluettelon, roolikuvaukset, käyttöliittymäkuvauksen, hakuehtojen vaatimukset, eAMS vaatimusmäärittelyn, suojausmallikuvaukset sekä VALDA-metatiedot. (16.11.2012)

Tags: VALDA, aiheidenhallinta, asiakirjahallinta, asianhallinta, eAMS
Organization: Valtiovarainministeriö
Tunnistus- ja maksamispalvelu Vetuma

Tietoa tunnistus- ja maksamispalvelu Vetumaan liittymisestä valtionhallinnon ja kuntien viranomaisille sekä linkki Vetumaan liittymisen ohjeistukseen ja lomakkeisiin. (17.12.2012)

Tags: vetuma, vetumaan liittyminen
Organization: Valtiovarainministeriö
SFS-ISO 2108 Kirjan tai muun erillisteoksen kansainvälinen standarditunnus (ISBN)

ISBN-tunniste annetaan periaatteessa kaikille yli 48 sivun paksuisille kirjoille, kullekin versiolle (sidottu, nidottu, PDF) eri tunniste. ISBN on uniikki ja pysyvä ja toimii siten tehokkaasti hakuavaimena julkaisun tietoihin. ISBN:ää voidaan nykyään periaatteessa soveltaa myös kirjan osien kuten artikkelikokoelman yksittäisten artikkeleiden tunnistamiseen. Verkossa ISBN voidaan esittää URN-tunnisteena, jolloin siitä saadaan pysyvä linkki julkaisuun.(22.08.2011) 

Tags: yhteentoimivuus
Organization: Valtiovarainministeriö
Käyttövaltuushallinnan viitearkkitehtuuri

Käyttövaltuushallinnan viitearkkitehtuuri on tarkoitettu käytettäväksi ohjeena ratkaisua kuvattaessa ja toteutettaessa. Tavoitteena on käyttövaltuushallinnan prosessien ja käsitteiden yhdenmukaisuus ja toteutusratkaisujen yhteentoimivuus. Viitearkkitehtuurin avulla yksittäisen kunnan on helppo ottaa käyttöön kuntien tai kunnan yhteinen tai yhteensopiva käyttövaltuuksien hallinta. (02.01.2014)

Tags: yhteentoimivuus
Organization: Valtiovarainministeriö
SÄHKE2: Sähköisten asiakirjallisten tietojen käsittely, hallinta ja säilyttäminen

Arkistolaitoksen määräys niistä vaatimuksista ja ominaisuuksista, jotka ovat edellytyksenä
eri tietojärjestelmiin sisältyvien asiakirjallisten tietojen pysyvälle säilyttämiselle yksinomaan sähköisessä muodossa, sekä tietojärjestelmistä tuotettavan siirtokokonaisuuden
muodostamisesta.

SÄHKE2-normi on tietojärjestelmäriippumaton. Normi koskee valtionhallinnon ja kuntasektorin organisaatioita.

Määräys astui voimaan 1.1.2009 (AL 9815/07.01.01.00/2008)

(13.09.2011)

Tags: SÄHKE, asiakirjahallinta, eAMS, elinkaari, sähköinen asiakirjallinen tieto, sähköinen säilytys
Organization: Valtiovarainministeriö
BPMN, Business Process Model and Notation

BPMN on prosessinkuvauksen notaatiomalli. BPMN-notaatiota suositellaan käytettäväksi prosessien mallintamiseen kokonaisarkkitehtuurimenetelmän kuvauksissa. (31.08.2011)

Tags: standardit, yhteentoimivuus
Organization: Valtiovarainministeriö
COBIT-malli

COBIT tarjoaa viitekehyksen, joka perustuu kokoelmaan yleisiä ICT-prosesseja liiketoimintajohtajien, ICT-toimittajien ja auditoijien ymmärtämässä muodossa. ( 31.08.2011)

Tags: prosessit, standardit, yhteentoimivuus
Organization: Valtiovarainministeriö